2002R2375 — LV — 01.05.2004 — 003.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS REGULA (EK) Nr. 2375/2002

(2002. gada 27. decembris)

par Kopienas tarifa kvotas atklāšanu un pārvaldīšanu parastajiem kviešiem, izņemot augstākā labuma parastos kviešus, no trešām valstīm un izņēmumiem no Padomes Regulas (EEK) Nr. 1766/92







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju ( 1 ), kurā jaunākie grozījumi izdarīti ar Regulu (EK) Nr. 1666/2000 ( 2 ), — jo īpaši tās 12. panta 1. punktu, ņemot vērā Padomes 2002. gada 19. decembra Lēmumu par Eiropas Kopienas un Amerikas Savienoto Valstu Nolīguma vēstuļu apmaiņas veidā noslēgšanu, lai grozītu koncesijas attiecībā uz labību, kas paredzētas Vispārējās vienošanās par tarifiem un tirdzniecību (VVTT) pievienotajā CXL grafikā ( 3 ), jo īpaši tā 2. pantu, ņemot vērā Padomes 2002. gada 19. decembra par Eiropas Kopienas un Kanādas Nolīguma vēstuļu apmaiņas veidā noslēgšanu atbilstīgi Vispārējās vienošanās par tarifiem un tirdzniecību (VVTT) XXVIII pantam, lai grozītu koncesijas attiecībā uz labību, kuras paredzētas VVTT pievienotajā Eiropas Kopienas CXL grafikā (3) , jo īpaši tā 2. pantu, tā kā: (1) Kopiena pēc tirdzniecības sarunām ir mainījusi nosacījumus zemas un vidējas kvalitātes parasto kviešu ievešanai, proti, parastajiem kviešiem, kuri nav augstākā labuma, kā definēts I pielikumā Komisijas 1996. gada 28. jūnija Regulai (EK) Nr. 1249/96 ( 4 ) par piemērošanas noteikumiem (ievedmuitas nodokļi labības nozarē) Padomes Regulai (EEK) Nr. 1766/92, kurā jaunākie grozījumi izdarīti ar Regulu (EK) Nr. 1900/2002 ( 5 ), izveidojot importa kvotu no 2003. gada 1. janvāra. (2) Šī importa kvota attiecas uz maksimālo daudzumu gadā 2 981 600 tonnu apmērā, ieskaitot 572 000 tonnas Amerikas Savienoto Valstu izcelsmes un 38 000 tonnas Kanādas izcelsmes ievedumiem. (3) Šās kvotas atklāšana nozīmē, ka ir jāpielāgo Regula (EEK) Nr. 1766/92. Lai varētu atklāt kvotu 2003. gada 1. janvārī, ir jāparedz atkāpes no Regulas (EEK) Nr. 1766/92 pārejas laikā, kas beidzas dienā, kad spēkā stājas minētās Regulas grozījumi, bet ne vēlāk kā līdz 2003. gada 30. jūnijam. (4) Lai novērstu šajās tarifu kvotās paredzēto parasto kviešu neorganizētus un spekulatīvus ievedumus, ir jānosaka, ka tie veicami saskaņā ar ievešanas atļaujām. Atļaujas atbilstīgi noteiktajiem daudzumiem pēc ieinteresēto personu pieprasījuma jāizdod, vajadzības gadījumā prasītajiem daudzumiem nosakot samazināšanas koeficientu. (5) Lai nodrošinātu pienācīgu šo kvotu vadību, ir jānosaka atļauju pieteikumu iesniegšanas termiņi, kā arī jāprecizē, kādas ziņas norādāmas pieteikumos un atļaujās. (6) Ņemot vērā piegādes nosacījumus, jāparedz izņēmums attiecībā uz atļauju derīguma termiņu. (7) Lai nodrošinātu pārdomātu kvotu vadību, jānosaka izņēmums no Komisijas 2000. gada 9. jūnija Regulas (EK) Nr. 1291/2000 par kopīgu kārtību ievešanas un izvešanas atļauju un iepriekš noteiktas kompensācijas sertifikātu sistēmas piemērošanai lauksaimniecības produktiem ( 6 ), kurā jaunākie grozījumi izdarīti ar Regulu (EK) Nr. 2299/2001 ( 7 ), attiecībā uz atļauju tālāknodošanas iespēju un pielaidi, kas attiecas uz daudzumiem, kurus laiž brīvā apgrozībā. (8) Lai nodrošinātu pārdomātu kvotu vadību, jānosaka samērā augsts ievešanas atļauju nodrošinājums, atkāpjoties no 10. panta Komisijas 1995. gada 23. maija Regulā (EK) Nr. 1162/95 par īpašu kārtību ievešanas un izvešanas atļauju sistēmu piemērošanai attiecībā uz labību un rīsiem ( 8 ), kurā jaunākie grozījumi izdarīti ar Regulu (EK) Nr. 1322/2002 ( 9 ). (9) Ir jāizveido ātra divvirzienu saziņa starp Komisiju un dalībvalstīm attiecībā uz pieprasītajiem un ievestajiem daudzumiem. (10) Šajā regulā paredzētie pasākumi ir saskaņā ar Labības pārvaldības komitejas atzinumu, tā kā: IR PIEŅĒMUSI ŠO REGULU.







1. pants

Neatkarīgi no Regulas (EEK) Nr. 1766/92 10. panta 1. un 2. punkta ievedmuitas nodokli parastajiem kviešiem ar KN kodu 1001 90 99, izņemot augstākā labuma parastos kviešus, kas definēti Regulas (EK) Nr. 1249/96 I pielikumā, nosaka uz šās regulas atklātās kvotas pamata.

Regulas (EEK) Nr. 1766/92 10. panta 1. punkts attiecas uz šajā regulā minētajiem produktiem, kuri pārsniedz 3. pantā noteiktos daudzumus.

2. pants

1. Ar šo no 2003. gada 1. janvāra atklāj tarifu kvotu 2 981 600 tonnu apmērā parastajiem kviešiem ar KN kodu 1001 90 99, izņemot augstākā labuma parastos kviešus.

2. Tarifu kvotu atklāj katru gadu 1. janvārī. Nodokļus ievedumiem tarifu kvotas robežās uzliek pēc likmes EUR 12 par tonnu.

3. pants

1. Ikgadējo tarifu kvotu iedala trijās apakškvotās:

a) I apakškvota: 572 000 tonnas Amerikas Savienotajām Valstīm;

b) II apakškvota: 38 000 tonnas Kanādai;

c) III apakškvota: 2 371 600 tonnas citām trešām valstīm.

2. Ja gada gaitā atklājas, ka I un II apakškvotas izmantojumā ir nopietns iztrūkums, Komisija, vienojoties ar attiecīgo trešo valsti, var pārnest neizmantoto daudzumu uz citām apakškvotām saskaņā ar Regulas (EEK) Nr. 1766/92 23. pantu.

3. III apakškvotu iedala četrās ceturkšņa daļās, katrā pa 592 900 tonnām, šādiem laika posmiem:

a) 1. daļa — no 1. janvāra līdz 31. martam;

b) 2. daļa — no 1. aprīļa līdz 30. jūnijam;

c) 3. daļa — no 1. jūlija līdz 30. septembrim;

d) 4. daļa — no 1. oktobra līdz 31. decembrim.

4. Neizmantotus daudzumus jebkurā daļā, izņemot 4. daļu, kas minēta 3. punkta d) apakšpunktā, automātiski iedala nākamajā daļā. Ja daļa ir izmantota, Komisija var paredzēt nākamās daļas atklāšanu saskaņā ar Regulas (EK) Nr. 1766/92 23. pantu.

4. pants

Saskaņā ar šās regulas noteikumiem, veicot ievedumus atbilstīgi 2. panta 1. punktā minētajai kvotai, jāuzrāda ievešanas atļauja, kas izsniegta saskaņā ar Regulu (EK) Nr. 1291/2000.

5. pants

1. Ievešanas atļauju pieteikumus katru pirmdienu iesniedz dalībvalstu kompetentajās iestādēs ne vēlāk kā plkst. 13.00 (pēc Briseles laika).

▼M2

Nevienā atļaujas pieteikumā nedrīkst norādīt daudzumu, kas pārsniedz attiecīgā produkta ievešanas apakškvotā pieejamo daudzumu attiecīgajam laika posmam. Pieteikuma iesniedzēji drīkst iesniegt tikai vienu atļaujas pieteikumu attiecīgajā dalībvalstī.

2. Ne vēlāk kā līdz plkst. 18.00 pēc Briseles laika atļauju pieteikumu iesniegšanas dienā kompetentās iestādes Komisijai pa faksu nosūta paziņojumu saskaņā ar pielikumā norādīto paraugu un kopējo daudzumu, ko veido visu ievešanas atļauju pieteikumos norādīto daudzumu summa. Paziņojumus nosūta pat tad, ja dalībvalstī nav iesniegts neviens pieteikums. Šī informācija jāpaziņo atsevišķi no informācijas par citiem graudaugu produktu ievešanas atļauju pieteikumiem.

Ja dalībvalsts Komisijai noteiktajā termiņā nenosūta paziņojumu par pieteikumiem, Komisija uzskata, ka attiecīgajā dalībvalstī nav iesniegts neviens pieteikums.

▼B

3. Ja daudzumu summa no laika posma sākuma un 2. punktā minētais daudzums pārsniedz attiecīgajā laika posmā noteikto apakškvotu, Komisija, vēlākais, trešajā darba dienā pēc šo pieteikumu iesniegšanas nosaka vienotus samazināšanas koeficientus, kas jāpiemēro pieprasītajiem daudzumiem.

4. Neskarot 3. punktu, atļaujas izdod ceturtajā darba dienā pēc pieteikuma iesniegšanas. Atļauju izdošanas dienā ne vēlāk kā plkst. 18.00 pēc Briseles laika kompetentās iestādes pa faksu, kura numurs norādīts šās regulas pielikumā, paziņo Komisijai kopējo daudzumu, kas ir to daudzumu summa, par kuriem tai pašā dienā izdotas ievešanas atļaujas.

▼M1 —————

▼M2

6. pants

Ievešanas atļaujas ir spēkā 45 dienas no to izsniegšanas dienas. Saskaņā ar Regulas (EK) Nr. 1291/2000 23. panta 2. punktu atļaujas derīguma termiņu sāk skaitīt no faktiskās izsniegšanas dienas.

▼B

7. pants

Neatkarīgi no Regulas (EK) Nr. 1291/2000 9. panta ievešanas atļaujās paredzētās tiesības nav nododamas.

8. pants

Neatkarīgi no Regulas (EK) Nr. 1291/2000 8. panta 4. punkta brīvā apgrozībā laistais daudzums nedrīkst pārsniegt ievešanas atļaujas 17. un 18. iedaļā norādīto daudzumu. Atļaujas 19. ailē tālab ieraksta ciparu “0”.

9. pants

Ievešanas atļaujas pieteikumā un ievešanas atļaujā iekļauj šādu informāciju:

▼M1

a) 8. ailē — produkta izcelsmes valsts un “jā” aili atzīmē ar krustiņu;

▼M3

b) 20. ailē — viens no šiem ierakstiem: — Reglamento (CE) no 2375/2002 — Nařízení (EC) č. 2375/2002 — Forordning (EF) nr. 2375/2002 — Verordnung (EG) Nr. 2375/2002 — Määrus (EÜ) nr 2375/2002 — Κανονισμός (EK) αριθ. 2375/2002 — Regulation (EC) No 2375/2002 — Règlement (CE) no 2375/2002 — 2375/2002/EK rendelet — Regolamento (CE) n. 2375/2002 — Reglamentas (EB) Nr. 2375/2002 — Regula (EK) Nr. 2375/2002 — Regolament (KE) Nru 2375/2002 — Verordening (EG) nr. 2375/2002 — Rozporządzenie (WE) nr 2375/2002 — Regulamento (CE) n.o 2375/2002 — Nariadenie (ES) č. 2375/2002 — Uredba (ES) št. 2375/2002 — Asetus (EY) N:o 2375/2002 — Förordning (EG) nr 2375/2002;

▼B

c) 24. ailē — tekstu “EUR 12 par tonnu”

▼M1

Atļaujas ir derīgas tikai attiecībā uz produktiem, kuru izcelsmes valsts ir 8. ailē norādītā valsts.

▼B

10. pants

Neatkarīgi no Regulas (EK) Nr. 1162/95 10. panta a) un b) punkta šajā regulā paredzēto ievešanas atļauju nodrošinājums ir EUR 30 par tonnu.

▼M1

11. pants

Trešās valsts izcelsmes parastos kviešus, kas nav augstākā labuma parastie kvieši, laist brīvā apgrozībā Kopienā saskaņā ar tarifa kvotu drīkst tikai uzrādot izcelsmes sertifikātu, kuru izdevušas attiecīgās valsts kompetentās iestādes saskaņā ar Komisijas Regulas (EEK) Nr. 2454/93 47. pantu ( 10 ).

▼B

12. pants

Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.

To piemēro no 2003. gada 1. janvāra.

▼M2 —————

▼B

Šī regula uzliek saistības kopumā un ir tieši piemērojama visās dalībvalstīs.









PIELIKUMS